Diari Oficial de la Generalitat Valenciana


Sumari del DOGV 5255, del 10-05-2006 (2006/5220)

RESOLUCIÓ de 25 d'abril de 2006, de la Direcció General de Personal Docent de la Conselleria de Cultura, Educació i Esport, per la qual es modifica la Resolució de 21 de febrer de 2006 que fa pública la relació de llocs de treball vacants que s'han de proveir en el procediment de provisió de places i processos previs en el cos de mestres, convocat per la Resolució de 17 d'octubre de 2005, de la Conselleria de Cultura, Educació i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/5220


Data del document
:   25-04-2006

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * concurs administratiu
    * educació preescolar
    * personal docent
    * ensenyament primari
    * educació especial

RESOLUCIÓ de 25 d'abril de 2006, de la Direcció General de Personal Docent de la Conselleria de Cultura, Educació i Esport, per la qual es modifica la Resolució de 21 de febrer de 2006 que fa pública la relació de llocs de treball vacants que s'han de proveir en el procediment de provisió de places i processos previs en el cos de mestres, convocat per la Resolució de 17 d'octubre de 2005, de la Conselleria de Cultura, Educació i Esport. [2006/X5220]  
D'acord amb la base IV, vacants, de la Resolució de 17 d'octubre de 2005 (DOGV de 20 d'octubre de 2005), hi escau, una vegada realitzades una sèrie de rectificacions com a conseqüència de l'Orde de 11 d'abril de 2006 de la Conselleria de Cultura, Educació i Esport, per la qual es modifica l'Orde de 20 de febrer de 2006, de la Conselleria de Cultura, Educació i Esport, per la qual es modifica el catàleg d'unitats, el de llocs de treball docent, la denominació i altres aspectes de determinats centres públics d'Educació Infantil, Educació Primària i Educació Especial, de titularitat de la Generalitat Valenciana (DOGV de 28 de febrer de 2006); i de la incorporació o l'eliminació de vacants previstes o no previstes en la planificació escolar d'este curs 2005/2006, tornar a publicar els annexos I i II (Itinerants), la relació de llocs de treball vacants que s'han de proveir en el procediment de provisió de places i processos previs en el cos de mestres, una vegada efectuades les rectificacions oportunes.  
Contra la present resolució, que posa fi a la via administrativa, d'acord en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la publicació o interposar directament recurs contenciós administratiu davant el Jutjat Contenciós Administratiu de València, en el termini de dos mesos comptats a partir de l'endemà de la publicació.  
València, 25 d'abril de 2006.. El director general de Personal Docent: José Antonio Rovira Jover.